Kamalda (stacija)
Šis raksts ir par dzelzceļa staciju. Par upi skatīt rakstu Kamalda. Kamalda bija pieturas punkts līnijā Ieriķi—Gulbene starp Galgauskas pieturu un Gulbenes staciju. Tas atradās Gulbenes novada Beļavas pagastā pie Galgauskas pagasta robežas. Stacijas ēka atradās apmēram 50 m no sliedēm, tika izmantota kā dzīvojamā māja, vēlāk stāvēja neizmantota, bet 2015. gadā gandrīz pilnībā nodega. Perons atradās tālāk uz Gulbenes pusi, pie tā pasažieru vajadzībām bija uzbūvēta nojume (nav saglabājusies). Daļēji saglabājies stacijas perons, kā arī stacijas ēkas krāsmatas.